оператора на животното, когато еднокопитното животно се изключва от клане за консумация от човека в съответствие със законодателството на Съюза.
 (36)Същевременно приложението на ветеринарни лекарствени продукти на еднокопитно животно, разрешени в съответствие с член 8, параграф 4 от Регламент (ЕС) 2019/6, следва да бъде разрешено само след като животното е било изключено от клане за консумация от човека след приложението на лекарствен продукт в съответствие с член 112, параграф 4 от посочения регламент.
 (37)В съответствие с член 109, параграф 2 от Регламент (ЕС) 2019/6 е необходимо също така да се установи формуляр образец за информацията, необходима за приложение на лекарствените продукти, включени в списъка на вещества, определен в съответствие с член 115, параграф 5 от посочения регламент. Понастоящем списъкът на вещества, които са от съществено значение за лечението на еднокопитни животни или които носят допълнителна клинична полза в сравнение с други възможности за лечение на еднокопитни животни и за които карентният срок за еднокопитни е шест месеца, е определен в Регламент (ЕО) No 1950/2006 на Комисията
 21
 .
 (38)Форматът на информацията, която е необходима за прилагане на член 115, параграф 5 от Регламент (ЕС) 2019/6 и следва да се съдържа в уникалния доживотен идентификационен документ, е подходящ и за вписване на административно спиране за минимален период от шест месеца на клането за консумация от човека на еднокопитно животно, отглеждано за производство на храни, в случаите, когато при строги условия се издава дубликат на уникален доживотен идентификационен документ, без животното да бъде изключено от клане за консумация от човека.
 (39)Правилата, установени в Директива 96/22/ЕО на Съвета
 22
 , се прилагат за селскостопански животни, включително еднокопитни животни, както и за диви животни от видовете, които се отглеждат в дивечови стопанства. В член 7 от посочената директива се разрешава търговия с регистрирани еднокопитни животни, на които са прилагани ветеринарни лекарствени продукти, съдържащи алил тренболон или бета-агонисти за зоотехнически цели, както е посочено в член 4 от същата директива, да се извършва преди изтичането на карентния срок, в случай че са изпълнени условията, регламентиращи прилагането на тези продукти и че видът и датата на лечението са записани в сертификата или паспорта, които придружават тези животни.
 (40)С Делегиран регламент (ЕС) 2020/692 на Комисията
 23
 се определят, наред с другото, условията за въвеждането в Съюза на еднокопитни животни от трети държави и за боравенето с тях след въвеждането им. В настоящия регламент следва да се предвиди тридесетдневно правило за идентификацията на еднокопитни животни, които се въвеждат в Съюза. Тъй като значителен брой коне пристигат временно в Съюза, тридесетдневният срок следва да започне да тече след приключването на митническия режим, изискван за допускане за свободно обращение, предвиден в Регламент (ЕС) No 952/2013 на Европейския парламент и на Съвета
 24
 .
 (41)Регистрираните коне за състезания и надбягвания попадат в обхвата на разпоредбите на член 136, параграф 1, буква б), член 139, параграф 1 и член 141, параграф 1 от Делегиран регламент (ЕС) 2015/2446 на Комисията
 25
 по отношение на режима временен внос. Тези разпоредби позволяват, наред с другото, да се декларират стоките чрез „всяко друго действие“, включително самото